РЕПУБЛИКА БЪЛГАРИЯ
ЧЕТИРИДЕСЕТО НАРОДНО СЪБРАНИЕ

		Проект!

З А К О Н
 
За изменение и допълнение на Закона за здравното осигуряване

1.	1.     Текстът на чл.13 става ал.1 и се създава нова ал.2.
“ал.2. Членовете по ал.1 не могат да бъдат служители на Националната здравноосигурителна каса”.
2.	2.     Чл.23 ал.3 – отпада.
3.	3.     Чл.37 ал.3 – създава се нова ал.4 със следното съдържание:
“ал.4. Дължимите суми за лицата по ал.3 се заплащат от Републиканския бюджет”.
 Сегашната ал.4 става ал.5”.
4.	4.     Чл.40 ал.4 се променя по следния начин:
“ал.4. За всяко от лицата по ал.3 от т.1 до т.10 осигурителната вноска се внася в размер, определен със Закона за бюджета на здравноосигурителната каса върху половината от минималния осигурителен доход за самоосигуряващите се лица”.
5.	5.     Чл 55 ал.3 се променя така:
“ал.3. След думите “на текущата година” се добавя “до подписването на Националния рамков договор”.

Народни представители: Б. Китов, Кр. Каракачанов, Б. Ватев,
 М. Мурджов, Б. Българинов

 

 

 

 

 

					МОТИВИ

Управителният съвет на НЗОК има контролни функции над самата каса. Когато член на УС е едновременно и служител на касата, безспорно възниква конфликт на интереси.
Право на законодателя е да освободи определени категории граждани от потребителска такса. Но в същото време би следвало този, който освобождава ( в случая държавата)  да заплати дължимото на изпълнителите на медицински дейности.
          Държавата осигурява всички деца до 18-годишна възраст.
Средствата, обаче, предвидени до сега от закона, а именно - 0,5 % от минималната осигурителна вноска,  са крайно недостатъчни. Ето защо предложението е те да бъдат половината от стойността на минималната вноска. По този начин държавата не формално, а реално изпълнява поетите си ангажименти.

Философията на закона за здравното осигуряване е да има преговори между касата и изпълнителите на медицинските дейности. Дори и да не се постигне споразумение до края на календарната година, съвсем логично е те да продължат и в следващата година до приключването им.

Народни представители: Б. Китов, Кр. Каракачанов, Б. Ватев,
 М. Мурджов, Б. Българинов